No Man's Land (stirad skinwel)

No Man's Land zo ur stirad skinwel gall, belgiat hag israelat, skignet adalek 2020, ennañ 16 rann dasparzhet e daou goulzad. Tremen a ra dreist-holl e Kurdistan Siria e 2014 ha 2015, da vare aloubadeg ul lodenn eus ar vro gant ar strollad Stad Islamek. Heuliañ a raer tudennoù a bep seurt enbarzhet er brezel, evel Antoine Habert (Félix Moati) hag a zo o klask he c'hoar Anna (Mélanie Thierry), deuet da vezañ ezelez eus ar strollad kurd YPJ  DUPONT Sarah, No Man’s Land, saison 2 : retour en territoire brûlant sur Arte, Éclaireur FNAC, 17/04/2025 (lennet d'an 21/04/2025); Sarya Dogan (Souheila Yacoub), ur stourmerez eus ar YPJ ivez ; ha Nasser Al-Shammri (James Krishna Floyd), Paul Wilkins (Dean Ridge) hag Iyad Bel Tagi (Jo Ben Ayed), tri mignon bugaleaj saoz eus karterioù paour Londrez aet da Siria evit stourm gant ar Stad Islamek. En eil koulzad, skignet adalek miz Ebrel 2025 war ar chadenn Arte e Bro-C'hall, e reer anaoudegezh gant tudennoù Jake Al-Shami (Zed Josef), ur Stadunanad deuet da vezañ unan eus pennoù-meur Daesh, hag Ellie Gordon (Leo Hatton), aet da adkavout anezhañ eno GAVOILLE Émilie, “No Man’s Land” : une saison 2 où se mêlent toujours thriller, espionnage et drame familial, Télérama, (lennet d'an 21/04/2025).

Liesyezhek eo ar stirad, ha klevet a reer ingal saozneg, arabeg, galleg koulz ha kurdeg ennañ.

 Liammoù diavaez 
  Fichenn ar stirad war IMDb
  Pajenn ar stirad war lec'hienn Arte (gwelet d'an 21/04/2025)

 Daveennoù 

Rummad:Stiradoù skinwel Belgia
Rummad:Stiradoù skinwel Bro-C'hall
Rummad:Stiradoù skinwel Israel
Rummad:Stiradoù skinwel 2020
Rummad:Stiradoù skinwel brezel